CELEX: 62016TN0408
Language: da
Date: 2016-07-27 00:00:00
Title: Sag T-408/16: Sag anlagt den 27. juli 2016 — HX mod Rådet

14.11.2016   
            
            
               DA
            
            
               Den Europæiske Unions Tidende
            
            
               C 419/46
            
         Sag anlagt den 27. juli 2016 — HX mod Rådet
   (Sag T-408/16)
   (2016/C 419/62)
   Processprog: bulgarsk
   
      Parter
   
   
      Sagsøger: HX (Damaskus, Syrien) (ved advokat S. Koev)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagen i sin helhed fremmes til realitetsbehandling, og der gives dom efter påstanden, ligesom alle deri anførte anbringender anses for velbegrundede og tages til følge.
            
         
               —
            
            
               Sagen påkendes efter den fremskyndede procedure.
            
         
               —
            
            
               Det fastslås, at de anfægtede retsakter kan annulleres delvist, idet den del af retsakterne, der skal annulleres, kan udskilles fra helheden, og dermed annulleres følgende:
               
                           —
                        
                        
                           Rådets afgørelse (FUSP) 2016/850 af 27. maj 2016 om ændring af afgørelse 2013/255/FUSP om restriktive foranstaltninger over for Syrien, for så vidt som den vedrører sagsøgeren.
                        
                     
                           —
                        
                        
                           Rådets gennemførelsesforordning (EU) 2016/840 af 27. maj 2016 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien, for så vidt som den vedrører sagsøgeren.
                        
                     
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført otte anbringender.
   
               1.
            
            
               Første anbringende om en tungtvejende krænkelse af retten til ikke at blive retsforfulgt eller straffet to gange for samme lovovertrædelse (artikel 50 i Den Europæiske Unions charter om grundlæggende rettigheder).
            
         
               2.
            
            
               Andet anbringende om en tungtvejende krænkelse af retten til forsvar og retten til en retfærdig rettergang.
            
         
               3.
            
            
               Tredje anbringende om en tilsidesættelse af begrundelsespligten.
            
         
               4.
            
            
               Fjerde anbringende om en krænkelse af retten til en effektiv domstolsbeskyttelse.
            
         
               5.
            
            
               Femte anbringende om, at Rådet har foretaget et urigtigt skøn.
            
         
               6.
            
            
               Sjette anbringende om en krænkelse af ejendomsretten samt proportionalitetsprincippet og princippet om den økonomiske frihed.
            
         
               7.
            
            
               Syvende anbringende om en krænkelse af retten til normale levebetingelser.
            
         
               8.
            
            
               Ottende anbringende om en tungtvejende krænkelse af rettigheden til beskyttelse af omdømme.